b'\n_START_ARTICLE_\nDom v Tamarju\n_START_PARAGRAPH_\nDom v Tamarju (1108 m) je planinska postojanka, ki stoji na za\xc4\x8detku Tamarja, v zgornjem delu Plani\xc5\xa1ke doline in je izhodi\xc5\xa1\xc4\x8de poti za ture na Mojstrovke, Jalovec in Rate\xc5\xa1ke Ponce. Poleg tega je dom tudi izhodi\xc5\xa1\xc4\x8de za plezalne vzpone v severni steni Travnika. V bli\xc5\xbeini se nahaja izvir Nadi\xc5\xbee, ki kmalu ponikne, na dan pa pride pri Zelencih kot izvir Save Dolinke. Ob poti na Sleme se \xc2\xbdh od doma nahaja slap \xc4\x8crna voda. Prvotna ko\xc4\x8da je bila zgrajena 3. septembra 1899. Sedanji dom je bil preurejen iz pastirske ko\xc4\x8de 15. novembra 1936. Upravlja ga PD Medvode.'